Oñepyrûvo ko aty oñehendúkuri Tembikuaajára David Galeano Olivera-pe omombe’úva mba’érepa ATENEO DE LENGUA Y CULTURA GUARANI ome’ê Karai Félix-pe Guarani Ñe’ê Tembikuaajára kuatia’atâ. Avei ombohasa imaitei ha ijehechakuaa Kuñakarai Clara ha iñemoñarekuéra: Galia, Félix, Augusto ha Mimbípe. Upéi oñe’êkuri Tembikuaajára Félix de Guarania, ome’êva aguyje ATENEO-pe pe kuatia’atâre ha upekuévo ojerure opavavépe akóinte ñamba’apo haĝua ñane Avañe’êre arandu, joaju, py’arory ha mbaretépe, ñamotenondevévo ichupe ko arapýpe.